wickkiey/tamil-wikipedia-chunked huggingface dataset:
# ஆந்தை

**ஆந்தை**, **ஸ்ட்றைஜிபோர்மெஸ்** வரிசையைச் சேர்ந்த, தனித்த, இரவில் திரியும் **200** வகைப் பறவைகளில் ஒன்றைக் குறிக்கும். ஆந்தைகள் பெரும்பாலும் சிறிய பாலூட்டிகள், பூச்சிகள், மற்றும் ஏனைய பறவைகளை வேட்டையாடும்.  
ஆந்தைகள் முன்நோக்கும் பெரிய கண்களையும், காதுகளையும், சொண்டையும், மற்றும் *facial disk* என அழைக்கப்படும், தெளிவாகத் தெரியும், கண்களைச் சுற்றி வட்டமாக அமைந்த இறகுகளையும் கொண்டுள்ளது. ஆந்தைகள் நீண்டதூரப் பார்வைச் சக்தியைக் கொண்டிருப்பினும், அவற்றின் கண்கள், அவற்றுக்குரிய குழிகளில் நிலையாகப் பொருத்தப்பட்டுள்ளன. இதனால் பார்வைத் திசையை மாற்றுவதற்குத் தலை முழுவதையும் திருப்பவேண்டியுள்ளது. இது தனது தலையை இரு திசைகளிலும் **270** பாகைகள் வரை திருப்ப வல்லது.  
ஆந்தைகள் தூரப்பார்வை கொண்டவை, அவற்றின் கண்களுக்குச் சில அங்குலங்கள் தூரத்திலுள்ளவற்றைத் தெளிவாகப் பார்க்கமுடியாது. எனினும், அவற்றின் பார்வை, விசேடமாக மங்கலான வெளிச்சத்தில் மிகவும் சிறப்பானது.  
பல ஆந்தைகள் முழு இருட்டிலும் கூட ஒலியை அவதானித்து வேட்டையாடக் கூடியவை. *facial disk*கள், கொறிணிகளிடமிருந்து வரும் ஒலியைக் குவித்துக் காதுக்கு அனுப்ப உதவுகின்றன.  
அவற்றின் தோற்ற ஒற்றுமைக்குப் புறம்பாக, இவை, பாறுகள் மற்றும் ஏனைய இரவிற் திரியும் ஊனுண்ணிகளைவிட, whippoorwills மற்றும் ஏனைய பக்கிகள் அல்லது கேப்ரிமுல்கிபார்மஸ் என்பவற்றுக்கு நெருங்கிய உறவுள்ளவை. சில taxonomists, nightjarகளையும் ஆந்தையிருக்கும் அதே order இலேயே சேர்த்துள்ளார்கள். (Sibley-Ahlquist taxonomy ஐப் பார்க்கவும்).  
ஆந்தைகளின் வலுவான நகங்களும், கூரிய சொண்டும், உண்பதற்குமுன் அவற்றின் இரைகளைத் துண்டுதுண்டாகக் கிழிப்பதற்கு உதவுகின்றன. சத்தத்தை அமுக்கும் தன்மையுள்ள அவற்றின் சிறகுகளும், மங்கலான இறகுகளும், அவை சத்தமின்றியும், காணப்படாமலும் பறப்பதற்கு உதவுகின்றன. உணவின் சமிக்கப்படமுடியாத எலும்புகள், செதில்கள், மற்றும் இறகுகள் போன்றவற்றை, உருண்டை வடிவில் வெளிவிடும் இதன் நடத்தை, இவற்றின் உணவுப் பழக்கம் பற்றி ஆராயும் விஞ்ஞானிகளுக்கு உதவுகின்றது. உயிரியல் பாடங்களின்போது பகுத்தாய்வதற்கு மாணவர்களுக்கு உதவுவதால், சில நிறுவனங்கள், இந்த உருண்டைகளைச் சேகரித்துப் பாடசாலைகளுக்கு விற்பனை செய்கின்றன.  
ஆந்தை முட்டைகள் கிட்டத்தட்ட கோளவடிவம் கொண்டவை. ஆந்தைகள் அவற்றின் வகையைப் பொறுத்து, ஒரு சிலவற்றிலிருந்து பன்னிரண்டு வரையிலான முட்டைகளை இடுகின்றன. இவற்றின் கூடுகள் செம்மையற்றவை, மரங்கள், நிலத்தின் கீழான வளைகள், குகைகள் போன்ற இடங்களில் காணப்படும்.
# ஆந்தை

## பழங்கதைகளும், கிராமியக் கதைகளும்

இந்தியாவில் பழமையான பஞ்சதந்திரக் கதைகளில் சித்தரிக்கப்பட்ட பல விலங்குக் கதாபாத்திரங்களில் ஆந்தையும் முக்கியமான ஒன்று. எனினும் இந்தியப் பண்பாட்டில் ஆந்தையின் அலறல், பயத்துக்குரியதாகவும், கெட்ட சகுனமாகவுமே கருதப்பட்டது.  
காகங்களும் வேறு பல பறவைகளும் அதிக புத்திக்கூர்மையுள்ளவையாக இருந்தும், ஆந்தைகள், பாரம்பரியமாகப் புத்திக்கூர்மையுடனும், ஆதெனா தெய்வத்துடனும் சம்பந்தப்படுத்தப்பட்டு வந்தது. பண்டைய எகிப்தியரின் எழுத்து வரிவடிவங்களில் "ம்" ஒலியைக் குறிக்க ஆந்தை உருவமே பயன்பட்டது. எனினும், ஊனுண்ணியான இது உயிர்பெற்றுத் தாக்குவதைத் தடுக்க, அதன் கால்கள் முறிந்த நிலையிலேயே வரைந்து வந்தார்கள். ஜப்பானியப் பண்பாட்டில், ஆந்தை இறப்பின் குறியீடாகக் கருதப்பட்டதுடன், இதனைக் காண்பதும் கெடுதியாகக் கருதப்பட்டது. ஹோபி பண்பாட்டில், இவை அழுக்கானவையாகவும், கஷ்டத்தைக் கொண்டுவருபவையாகவும் கருதப்பட்டன. 2003ல் அமெரிக்கப் பாடசாலைகளில் புழக்கத்திலுள்ள, மாணவர்களுக்கான பாடப் புத்தகங்களின் உள்ளீடுகளை, பல் பண்பாட்டு உணர்வுகளின் அடிப்படையில் மீளாய்வு செய்தபோது, பாம்புகள், தேள்கள் போன்ற பயத்தைக் கொடுக்கும் விலங்குகளுடன், ஆந்தைகளைப் பற்றிய கதைகள், கேள்விகளுக்கான உரைப்பகுதிகள் போன்றவற்றையும் நீக்கிவிட முடிவு செய்யப்பட்டது. தென்மேற்கு அமெரிக்க இந்தியப் பண்பாட்டைச் சேர்ந்த மாணவர்களை, ஆந்தை பற்றிய கேள்விகள் பயமுறுத்திப் பரீட்சையிலிருந்து திசைதிருப்பக் கூடுமென்பதால் இம் முடிவு எடுக்கப்பட்டதாம்.
# செனிகல்

**செனிகல் குடியரசு** (*Republic of Senegal*) மேற்கு ஆப்பிரிக்காவில், செனிகல் நதியின் தெற்கில் அமைந்துள்ள ஒரு நாடாகும். மேற்கில் அத்லாந்திக் சமுத்திரமும், வடக்கில் மௌரித்தானியாவும், கிழக்கில் மாலியும், தெற்கில் கினியாவும், கினி-பிசாவும் எல்லைகளாக உள்ளன. செனிகல் கிட்டத்தட்ட அனைத்துப் பக்கத்தாலும் காம்பியா நாட்டைச் சூழ, கடற்கரையிலிருந்து 300 கி.மீ. வரை உள்ளே நீண்டு செல்லும் ஒடுங்கிய நிலப் பகுதியாக அமைத்துள்ளது. கேப் வேர்டே தீவுகள் செனகல் கரையிலிருந்து 500 கி.மீ. க்கு அப்பால் அமைந்துள்ளது.
# செனிகல்

## வெளியிணைப்புகள்

- Gouvernement du Sénégal - உத்தியோகபூர்வ அரசாங்கத் தளம் (பிரெஞ்சு மொழியில்)
# கிளி

<imagemap>
File:Parrot montage.jpg|alt=A montage of six different types of parrot. Clockwise from top to bottom, these are two images of a large, squat, dull-green parrot; a skinny black parrot similar to a crow; a blue-black parrot with red cheeks and a large, hooked bill; a blue and yellow parrot with a hooked black beak and a white face; and a small, bright green parrot with a yellow collar and a black face.|Clockwise top to bottom: the Kākāpō and the Kea, both found in New Zealand, the Lesser vasa parrot endemic to Madagascar, the Palm cockatoo, the South American blue-and-yellow macaw, and the Australian ringneck.  
rect 0 0 330 230 Kākāpō
rect 0 450 330 0 Australian ringneck
rect 0 690 330 0 Blue-and-yellow macaw  
rect 660 0 330 230 Kea
rect 660 450 330 0 Lesser vasa parrot
rect 660 690 330 0 Palm cockatoo  
</imagemap>**கிளி** *சித்தாசிடே* குடும்பத்தைச் சேர்ந்த பறவை. இவற்றுள் சுமார் 86 இனங்களைச் சார்ந்த 372 வகைகள் உள்ளன. இவை சிறப்பியல்பான வளைந்த சொண்டைக் (அலகு) கொண்டன. ஆஸ்திரலேசியாவிலும், தென் அமெரிக்காவிலுமே மிக அதிக வகையிலான கிளிகள் உள்ளன. தமிழ்நாட்டில் பொதுவாக காணப்படுவது சிவப்பு வளைய கிளியாகும் (*Rose Ringed parakeet*).
# கிளி

## உணவு

விதைகளும், பழங்களும், கொட்டைகளும், பூக்களும், மொட்டுக்களும் மற்றும் தாவரம் சார்ந்த பிற பொருட்களுமே கிளிகளின் முக்கிய உணவு. கியா என்ற பெயர் கொண்ட ஆஸ்திரேலியா கிளிகள் மாமிசம் மற்றும் அழுகியவற்றை தின்பவை.
# கிளி

## வாழ்வியல்

கிளியின் சராசரி ஆயுட்காலம் 50 ஆண்டுகள்.கிளிகள் உலகின் அனைத்து வெப்பமண்டல மற்றும் மிதவெப்ப மண்டல கண்டங்களிலும் காணப்படுகின்றன. ஆஸ்திரேலியா, மத்திய அமெரிக்கா மற்றும் தென்னமெரிக்கா பகுதிகளில் காணப்படுவனவற்றுள் அதிக வேறுபாடுகளைக் காணமுடிகிறது. பத்து கிராம் அளவில் இருந்து 4 கிலோ வரையிலான எடையிலும், 8 செ.மீட்டர் முதல் ஒரு மீட்டர் வரையிலான அளவுகளிலும் காணப்படுகின்றன.  
பொதுவாக இவை மரப்பொந்துகளில் வாழும். கிளிகள் மனிதர்களைப் போலவே ஒலி எழுப்ப வல்லவை. பயிற்சி அளித்தால் சில வார்த்தைகளை உச்சரிக்கும். ஆண் ஆப்பிரிக்க சாம்பல் கிளிகள் மனிதர்களின் பேச்சைப் புரிந்துகொள்வதில் சிறப்பு வாய்ந்தவை.
# காகம்

**காகம்** (crow) என்பது *கோர்வசு* பேரினத்தினைச் சார்ந்த பறவையாகும். "காகம்" என்ற சொல் கோர்வசு பேரினத்தின் பல சிற்றினங்களைக் குறிக்கின்ற ஒரு பொதுப்பெயராக உள்ளது. கோர்வசு பேரினத்திலுள்ள பல்வேறு சிற்றினங்கள் கீழே கொடுக்கப்பட்டுள்ளன:  
- *கோர்வசு அல்பசு* - பைட் காகம் (மத்திய ஆப்பிரிக்க கடற்கரைகள் தென்னாப்பிரிக்காவுக்கு)
- *கோர்வசு பென்னெட்டி* - சிறிய காகம் (ஆஸ்திரேலியா)
- *கோர்வசு பிராச்சிரைன்கோஸ்* - அமெரிக்க காகம் (அமெரிக்கா, தெற்கு கனடா, வடக்கு மெக்சிகோ)
- *கோர்வசு காரினசு* - கேப் காகம் அல்லது கேப் ரூக் (கிழக்கு மற்றும் தெற்கு ஆப்பிரிக்கா)
- *கோர்வசு கோர்னிக்சு* - வடமேற்கு காகம் (ஒலிம்பிக் தீபகற்பம் முதல் தென்மேற்கு அலாஸ்கா வரை)
- *கோர்வசு கரோனே* - ஹூட் காகம் (வடக்கு மற்றும் கிழக்கு ஐரோப்பா மற்றும் வடக்கு ஆப்பிரிக்கா)
- *கோர்வசு கொரோன்* - கரியன் காகம் (ஐரோப்பா மற்றும் கிழக்கு ஆசியா)
- *கோர்வஸ் எடித்தே* - சோமாலிய காகம் அல்லது குள்ள காக்கை (கிழக்கு ஆப்பிரிக்கா)
- *கோர்வசு என்கா* - மெல்லிய பில் காகம் (மலேசியா, போர்னியோ, இந்தோனேசியா)
- *கோர்வசு புளோரென்சிசு* - புளோரஸ் காகம் (புளோரஸ் தீவு)
- *கோர்வசு புசிகாபில்லசு* - பழுப்பு-தலை காகம் (நியூ கினியா)
- *கோர்வசு* *ஹவாயென்சிசு* (முன்னர் *சி. டிராபிகசு* ) - ஹவாய் காகம் (ஹவாய்)
- *கோர்வசு இம்பாரட்டசு* - தமாஉலிபசு காகம் (மெக்சிகோ வளைகுடா கடற்கரை)
- *கோர்வசு இன்சுலாரிசு* - பிசுமார்க் காகம் (பிசுமார்க் தீவுக்கூட்டம், பப்புவா நியூ கினியா)
- *கோர்வஸ் ஜமைக்காசென்சிஸ்* - ஜமைக்கா காகம் (ஜமைக்கா)
- *கோர்வசு குபரி* - மரியானா காகம் அல்லது ஆகா (குவாம், ரோட்டா)
- *கோர்வசு இலுகோக்னாபலசு* - வெள்ளை கழுத்து காகம் (ஹைட்டி, டொமினிகன் குடியரசு, புவேர்ட்டோ ரிக்கோ)
- *கோர்வசு மேக்ரோஹைன்கோசு* - காட்டு காகம் (கிழக்கு ஆசியா, இமயமலை, பிலிப்பைன்ஸ்)
- *கோர்வசு மேக்ரோஹைன்கோசு மேக்ரோஹைன்கோஸ்* - பெரிய பில் காகம்
- *கோர்வசு மேக்ரோரைன்கசு லெவெலண்டி* - கிழக்கு காட்டு காகம் (இந்தியா, பர்மா)
- *கோர்வசு மேக்ரோஹைன்கோசு குல்மினடசு* - இந்திய காட்டுக் காகம்
- *கோர்வசு மீக்கி* - பூகேன்வில் காகம் அல்லது சாலமன் தீவுகள் காகம் (வடக்கு சாலமன் தீவுகள்)
- *கோர்வசு மோனெடுலோயிட்சு* - புதிய கலிடோனிய காகம் (புதிய கலிடோனியா, விசுவாச தீவுகள்)
- *கோர்வசு நாசிகசு* - கியூபா காகம் (கியூபா, இஸ்லா டி லா ஜுவென்டுட், கிராண்ட் கைகோஸ் தீவு)
- *கோர்வசு ஓரு* - டொரேசிய காகம் அல்லது ஆஸ்திரேலிய காகம் (ஆஸ்திரேலியா, நியூ கினியா மற்றும் அருகிலுள்ள தீவுகள்)
- *கோர்வசு ஆஸிஃப்ராகஸ்* - மீன் காகம் (தென்கிழக்கு அமெரிக்க கடற்கரை)
- *கோர்வசு பால்மரம்* - பனை காகம் (கியூபா, ஹைட்டி, டொமினிகன் குடியரசு)
- *கோர்வசு சினலோவா* - சினலோவா காகம் (சோனோராவிலிருந்து கொலிமா வரை பசிபிக் கடற்கரை)
- *கோர்வசு ஸ்ப்ளென்டென்ஸ்* - வீட்டுக் காகம் அல்லது இந்திய வீட்டு காகம் (இந்திய துணைக் கண்டம், மத்திய கிழக்கு, கிழக்கு ஆப்பிரிக்கா)
- *கோர்வஸ் டொர்குவடசு* - காலர் காகம் (கிழக்கு சீனா, தெற்கே வியட்நாமில்)
- *கோர்வசு ட்ரிசுடிசு* - சாம்பல் காகம் அல்லது வெற்று முகம் கொண்ட காகம் (நியூ கினியா மற்றும் அண்டை தீவுகள்)
- *கோர்வசு டைபிகசு* - பைப்பிங் காகம் அல்லது செலிபசு பைட் காகம் (சுலவேசி, முனா, புட்டுங்)
- *கோர்வசு யூனிகலர்* - பாங்கை காகம் (பாங்காய் தீவு)
- *கோர்வசு வேலிடசு*- நீண்ட அலகு காகம் (வடக்கு மொலுக்காஸ்)
- *கோர்வசு வயலசெசு* - வயலட் காகம் (செரம்) - மெல்லிய பில்ட் காகத்திலிருந்து சமீபத்திய பிளவு
- *கோர்வசு வூட்ஃபோர்டி* - வெள்ளை பில் காகம் அல்லது சாலமன் தீவுகள் காகம் (தெற்கு சாலமன் தீவுகள்)
# கரியன் காகம்

**கரியன் காகம்** (Carrion Crow), *கோர்வஸ் கொரோனே*யை Raven இலிருந்து அதன் அளவாலும், Hooded காகத்திலிருந்து அதன் உடல் நிறத்தாலும் வேறுபடுத்தி அறியமுடியும். எனினும், இதற்கும் Rookக்குமிடையே வேறுபாடு காண்பதில் அடிக்கடி குழப்பம் உண்டாவதுண்டு. காகத்தின் சொண்டு கனமானதாக இருப்பதால் கட்டையாகத் தோற்றும். முதிர்ந்த Rook இல் மூக்குத் துவாரம் வெறுமையாக இருக்கும், ஆனால் காகத்தில் அதன் எல்லா வயதிலும் மூக்குத்துவாரம் தும்பு போன்ற இறகுகளினால் மூடப்பட்டிருக்கும்.  
இந்த வகை, கிழக்காசியாவில் காணப்படும், தொடர்புள்ள *C. c. ஒரியெண்டலிஸ்* உடன், மேற்கு மற்றும் மத்திய ஐரோப்பாவில் வாழுகின்றது. இந்த இரண்டு வகைகளுக்கிடையிலான பிரிவு கடைசி பனி உலகில் இடம் பெற்றதாக நம்பப்படுகின்றது. இவையிரண்டுக்குமிடையிலான இடைவெளியை, நெருக்கமான தொடர்புள்ள Hooded Crow (தற்போது தனி "வகை" அந்தஸ்து கொடுக்கப்பட்டுள்ளது) நிரூபிக்கப்பட்டுள்ளது. இவ்விரண்டு வடிவங்களுக்குமிடையிலான எல்லைகளில், இவற்றுக்கிடையிலான கலப்பினங்கள் உருவாவது, இவை இரண்டுக்குமிடையிலான பரம்பரையியல் தொடர்புகளைக் காட்டுகின்றது.  
கரியன் காகத்தின் உடல் நிறம், பச்சை அல்லது ஊதாப் பளபளப்புடன் கூடிய கறுப்பாகும். ஆனால் பளபளப்பு பனி யுகம்Rook இலும் கூடிய பச்சையானது. சொண்டு, கால்கள், பாதங்கள் என்பனவும் கறுப்பு நிறமே.  
Rook பொதுவாகச் சேர்ந்து வாழ்வது. கரியன் காகம் தனிமையில் வாழ்வது. ரூக்குகள் எப்போதாவது தனியான மரங்களில் கூடு கட்டுகின்றன. காகங்கள் Rookகுகளுடன் சேர்ந்து உணவுண்ணக்கூடும். மேலும், காகங்கள் குளிர்காலத் தங்குமிடங்களில் சேர்ந்து வாழுகின்றன. இவற்றிடையே முக்கிய வேறுபாடு இவற்றின் குரலாகும். Rookகுகள் "கா" என்று கரைய, காகங்கள் *pawk, pawk* என்று சத்தம் எழுப்புகின்றன. அடித்தொண்டையிலிருந்து வரும் சிறிது அதிர்வுள்ள சத்தம், Rookகுகளின் சத்தங்களிலிருந்து வேறானது.  
இப் பறவை அதிகம் சத்தம் எழுப்பிக்கொண்டிருப்பது. மரக்கிளையில் இருந்துகொண்டு தொடராகக் கரையும். ஒரு தொடரில் விரைவாக அடுத்தடுத்து மூன்று அல்லது நான்கு முறை ஒலியெழுப்பும், அடுத்தடுத்த தொடர்களிடையே சிறிது இடைவெளியிருக்கும். சிறகடிப்பு, ரூக்இன் சிறகடிப்பைக் காட்டிலும் மெதுவாகவும், நிதானமானதாகவும் இருக்கும்.  
எல்லாவித அழுகும் உடல்களையும் தின்னும் வழக்கமுள்ளதாயினும், அதனால் பிடிக்கக்கூடிய சிறிய விலங்குகளைக் கொன்றும் தின்னக்கூடியது, அத்துடன் முட்டைகளைத் திருடித் தின்பதையும் வழக்கமாகக் கொண்டது. காகங்கள் இயற்கையில் தோட்டிகள், இதனால்தான், வீட்டுக் கழிவுகளை உண்பதற்காக மனிதர்கள் வாழும் இடங்களில் அடிக்கடி காணப்படுகின்றன.  
மலையுச்சிகளின் தொங்குபாறைகளில் இவை கூடுகட்டுகின்றன, ஆனால் உள்நாடுகளில் மரங்களிலேயே கூடுகளை அமைக்கின்றன. இக் கூடுகள் raven களுடையதிப் போலவே இருந்தாலும், அளவிற் சிறியவை. நான்கு முதல் ஐந்து வரையிலான முட்டைகளைப் பெரும்பாலும் ஏப்ரல் மாதத்திற்குப் பின்னரே இடுகின்றன. முட்டைகள், நீல அல்லது பச்சைப் பின்னணியில் மண்ணிறப் புள்ளிகளைக் கொண்டவையாக உள்ளன. முட்டையிலிருந்து வெளிவந்து ஆறு வாரகாலத்துக்குள், குஞ்சுகள் சிறகு முளைத்துப் பறக்கத் தயாராகிவிடுகின்றன.  
முன்னைய வருடங்களில் பொரித்த குஞ்சுகள் அவ்விடத்திலேயே இருந்து புதிய குஞ்சுகளை வளர்க்க உதவுகின்றன. அவை உணவு சேகரித்துக் குஞ்சுகளுக்குக் கொடுப்பதில் பெற்றோருக்கு உதவுகின்றன.
# கரியன் காகம்

## புகைப்பட இணைப்புகள்:

- Good profile shot
- புகைப்பட வரிசை
- கரியன் காகம்
- கரியன் காகத்தின் மண்டையோடு
# சாதாரண மைனா

**சாதாரண மைனா** [Common myna (*Acridotheres tristis*)] அல்லது **நாகணவாய்** என்பது தென்னாசியாவில் ஆப்கானிஸ்தானிலிருந்து இந்தியா, இலங்கை வரையான நாடுகளில் காணப்படும் நாகணவாய் இனமாகும். இது மனிதக் குரலில் அளவம் (குரல்போலி) செய்யக்கூடியது என்பதால் 'பேசும் மைனா' எனவும் அழக்கப்படுகிறது.
# சாதாரண மைனா

## வகைப்பாடு

இது இரண்டு துணையினங்களாக அங்கிகரிக்கபட்டுள்ளது:
- **இந்திய மைனா** (*A. t. tristis*) (லின்னேயஸ், 1766) – இது தெற்கு கசக்கஸ்தான், துருக்மெனிஸ்தான் கிழக்கு ஈரானில் இருந்து தெற்கு சீனா, இந்தோசீனா, மலாய் தீபகற்பம், தென்னிந்தியா வரை காணப்படுகிறது. இது ஹவாய் மற்றும் வட அமெரிக்காவுக்கு அறிமுகப்படுத்தப்பட்டது. இதன் வாழிட எல்லையின் வடமேற்கே உள்ளவை சில சமயங்களில் ஒரு தனித்த கிளையினமாகப் பிரிக்கபட்டது, A. t. neumanni, நேபாளம் மற்றும் மியான்மரில் காணப்படுபவை *A. t. tristoides*.
- **இலங்கை மைனா** (*A. t. melanosternus*) லெக், 1879 – இலங்கை
# கோராசீபோர்மெஸ்

**கொராசீபோர்மெஸ்**கள், மீன்கொத்திகள், கொண்டலாத்தி, தேனீ உண்ணிகள், காடைகள், இருவாய்ச்சிகள் என்பவற்றை உள்ளடக்கிய, வழக்கமாகப் பல நிறம் கொண்ட பறவைகளாகும்.  
இந்த வரிசை ஒரு கலவை போலத் தெரிகின்றது. டி. என். ஏ. பகுப்பாய்வு புழக்கத்துக்கு வந்தபின்னர், பல குழுக்கள் திருத்தப்பட்ட பட்டியல் ஒழுங்குகளில் வைக்கப்படுகின்றன.
# மைனா

**மைனா** *ஸ்டார்லிங்* (*ஸ்ட்டேண்டிடே*) குடும்பத்து பறவையாகும். பசரீன் பறவைகள் குழுவைச் சேர்ந்த இவை, இயற்கையாகக் கிழக்காசியாவில் மட்டுமே வாழ்கின்றன, எனினும் இவற்றின் பல வகைகள், வட அமெரிக்காவுக்கும், சாதாரண மைனா தென்கிழக்கு அவுஸ்திரேலியாவுக்கும் அறிமுகம் செய்யப்பட்டுள்ளன.  
மைனாக்கள் வலுவான பாதங்களைக் கொண்ட, நடுத்தர அளவிலான பசரீன்களாகும். இவற்றின் பறப்பு வலுவானதும் நேரானதுமாகும். இவை கூட்டமாக வாழ்வன. இவை விரும்பும் வாழிடம் ஓரளவு திறந்த வெளிகளாகும். இவை பூச்சிகளையும், பழங்களையும் உண்ணுகின்றன. பல வகைகள் மனித வாழிடங்களுக்கருகில் வசிப்பதுடன், எல்லாவகை உணவுகளையும் உண்ணக்கூடியன.  
உடல் நிறம் பொதுவாகக் கடுமையானது, அதிகம் மண்ணிறம். சில வகைகள் மஞ்சள் நிறத்திலான தலை அலங்காரங்களைக் கொண்டுள்ளன.பெரும்பாலான வகைகள் பொந்துகளிலேயே கூடு கட்டி வாழுகின்றன.
# மரம்

.]]
**மரம்** என்பதை அளவிற் பெரிய பல்லாண்டுத் தாவரம் என வரைவிலக்கணம் கூறலாம். இது நிலத்தில் (ஒரு விதையிலிருந்து) தோன்றி, இடம் விட்டு இடம் தானே நகராது, நிலைத்து வளரக்கூடிய ஒரு நிலைத்திணை வகை ஆகும். இதற்கான அளவு குறித்த வரையறை எதுவும் கூறப்படாவிடினும், பொதுவாக முதிர்ந்த நிலையில் 4.5 மீட்டர் (15 அடி) உயரமும், ஒரு தனி அடிமரத்தில் தாங்கப்பட்ட கிளைகளையும் கொண்டிருக்கும். மரங்கள், இயற்கை நிலத்தோற்றத்தில் முக்கியமான அம்சமாக இருப்பதுடன் நிலத்தோற்றக்கலையில் ஒரு முக்கியமான கூறுமாகும். ஏனைய வகைகளைச் சேர்ந்த செடிகொடி போன்ற நிலத்திணை வகைகளை விட, மரங்கள் நீண்டகாலம் வாழக்கூடியவை. சிலவகை மரங்கள் 100 மீ. (300 அடி), உயரம் வரை வளரக்கூடியவை, சில ஈராயிரம் ஆயிரம் ஆண்டுகளுக்கு மேலும் வாழக்கூடியவை. அமெரிக்காவில் உள்ள கலிபோர்னியா மாநிலத்தில் உள்ள செம்மரம் என்னும் வகை இப்படிப்பட்டன. இதே போல தமிழ்நாட்டில், தூத்துக்குடி மாவட்டத்தில் குலசேகர பட்டினம் என்னும் ஊரில் கடற்கரை அருகில் அமைந்துள்ள ஆப்பிரிக்காவை பூர்வீகமாக கொண்ட "பவோபாப் மரம்" இன்றும் ஆயிரம் ஆண்டுகளை கடந்து வாழ்ந்துகொண்டு இருக்கிறது.  
இந்த மரம் தமிழர்கள் ஆதிகாலத்தில் கடல் வணிகத்தில் உலகின் முன்னோடிகளாக இருந்தனர் என்பதற்கு நல்ல உதாரணமாக கூறலாம்.  
காரணம் தமிழர்கள் ஆப்பிரிக்க நாடுகளுக்கு கப்பல் வழி வணிகம் செய்ய போகும் போது இந்த மரத்தின் விதைகளை அங்கிருந்து எடுத்து வந்து இங்கு விதைத்து இருகின்றனர்.
# மரம்

## உருவவியல் (Morphology)

வேர்கள், அடிமரம், கிளைகள், சிறுகிளைகள், இலைகள் என்பவை மரத்தின் பகுதிகளாகும். மரத் தண்டு, தாங்குவதற்கானதும், நீர், உணவு முதலியவற்றைக் கடத்துவதற்குமான மென்சவ்வுகளைக் (காழ் (*xylem*) மற்றும் உரியம் (*phloem*)) கொண்டது. மரம் (மூலப்பொருள்), காழ்க் கலங்களைக் கொண்டது, மரப்பட்டை முக்கியமாக உரியங்களால் ஆனது. மரம் வளரும்போது இது ஆண்டு வளையங்களை உருவாக்குகின்றது. மிதவெப்ப மண்டலக் (*temperate*) காலநிலைப் பிரதேசங்களில் இந்த வளையங்களை எண்ணுவதன் மூலம் மரத்தின் வயதைக் கணிக்க முடியும். மரத்தின் வேர்கள் பெரும்பாலும் நிலத்திற்கு அடியிலேயே காணப்படும். இவை மரம் நிலத்தைப் பற்றிப் பிடித்துக்கொள்ள உதவுவதுடன், மண்ணிலிருந்து நீர் மற்றும் போஷாக்குப் பொருட்களை உறிஞ்சவும் பயன்படுகின்றன. தாவரங்கள் உணவைத் தயாரிப்பதற்குச் சூரிய ஒளி தேவை. இலைகளின் மூலமே இச் செயற்பாடு நடைபெறுகின்றது. மரங்கள் அடர்த்தியாகவுள்ள இடங்களில் ஒளிக்காக மற்றத் தாவரங்களுடன், போட்டியிடவேண்டியுள்ளது. இதற்கு உதவும்பொருட்டுத், தண்டுகள், இலைகளைக் கொண்டுள்ள கிளைகளை உயரத்தில் வைத்திருக்க உதவுகின்றன. பல தாவரங்களில், இலைகள் கூடிய அளவு சூரிய ஒளியைப் பெறத்தக்கவகையில், கிளைகளின் ஒழுங்கு அமைந்திருக்கும்.  
எல்லா மரங்களும் முன் கூறிய பாகங்களைக் கொண்டிருக்க வேண்டுமென்பதில்லை. உதாரணமாகப் பன்னங்கள் கிளைகளைக் கொண்டிருப்பதில்லை. வட அமெரிக்காவில் வளரும் சாகுவாரோ கக்டஸ்களுக்குச் செயற்பாடுள்ள இலைகள் இல்லை. மரப் பன்னங்கள் பட்டைகளைக் கொண்டிருப்பதில்லை. அவற்றின் பருமட்டான வடிவத்தையும், அளவையும், அடிப்படையாக வைத்து இவையனைத்தும் மரங்களாகவே கொள்ளப்படுகின்றன. சில சமயம் அளவே முக்கியமாகக் கருதப்படுகின்றது. பல கிளைகள் அல்லது தண்டுகளுடன் கூடிய, மரத்தைப் போலவே வடிவமுடைய தாவரமொன்று, அளவில் மிகவும் சிறிதாக இருக்கக்கூடும். இது செடியென்று அழைக்கப்படுகின்றது. எனினும் மரத்துக்கும், செடிக்கும் இடையில் சரியான வேறுபடுத்தும் எல்லை கிடையாது. சிறியனவாக இருப்பதால் "பொன்சாய்"கள் மரங்கள் என்று கொள்ளப்படமுடியாது, எனினும் மரவகைகளின் வடிவத்தைக் கருதும்போது, தனியொரு specimen இன் வடிவத்தோடு குழப்பிக்கொள்ளக்கூடாது. மூங்கில்கள் மரங்களின் பல இயல்புகளைக் கொண்டிருந்தாலும், அவை மரங்களென அழைக்கப்படுவதில்லை.  
ஒன்றாக வளரும் சிறு கூட்டம் மரங்கள் தோப்பு எனப்படுகின்றன, பெரியதொரு நிலப்பரப்பில் மரங்கள் அடர்ந்திருக்கும்போது அது காடு எனப்படுகின்றது. பெரிய ஆனால் ஐதாக இருக்கும் மரங்களையும் இடையில் புல்வெளிகளையும் (வழக்கமாக மேய்ச்சலுக்கு விடப்பட்ட அல்லது எரிக்கப்பட்ட) கொண்ட பகுதி வெப்பப் புல்வெளி (*savanna*) எனப்படுகின்றது. மேலும்..
# மரம்

## முக்கிய மரவகைகள் (genera)

மரங்கள் பல்வேறுபட்ட தாவரக் குடும்பங்களுள் அடங்குகின்றன. அதனால், இவை பல்வேறுவகையான இலை வகைகள், வடிவங்கள், பட்டைகள், பூக்கள், பழங்கள், முதலியவற்றைக் கொண்டவையாக உள்ளன. ஆரம்பகால மரங்கள், பெரிய காடுகளில் வளரும் மரப் பன்னங்களாக இருக்கக்கூடும். பின்னர் ஊசியிலை மரங்கள், கிங்க்கோக்கள், சைக்காட்டுகள் மற்றும் எனைய வித்துமூடியிலிகள் (*gymnosperm*) போன்றவை தோன்றின. இன்று பெரும்பாலான மரங்கள் பூக்கும் தாவரங்களும், ஊசியிலைத் தாவரங்களுமாகும். கிழேயுள்ள பட்டியல் பெரிதும் அறியப்பட்ட மரங்களின் பெயர்களையும், அவை பொதுவாக எவ்வாறு வகைப்படுத்தப்பட்டுள்ளன என்பதையும் காட்டுகின்றது.
# மரம்

## முக்கிய மரவகைகள் (genera)

### பூக்கும் தாவரங்கள் (*Magnoliophyta*)

#### ஒருவித்திலைத் தாவரங்கள் (Liliopsida)

- அகாவேசியே (அகாவே குடும்பம்)
- Cabbage palm, *கோர்டிலைன் அவுஸ்திரேலிஸ் (Cordyline australis)*
- Dragon மரம், *ட்றசீனா ட்றாக்கோ (Dracaena draco )*
- Joshua மரம், *யூக்கா brevifolia*
- அரெகேசியே (Palmae) (Palm குடும்பம்)
- கமுகு, *அரெக்கா காட்டெச்சு*
- தென்னை *கோகோஸ் நியூசிபெ(f)ரா*
- பேரீந்து Palm, *Phoenix dactylifera*
- Chusan Palm, *Trachycarpus fortunei*
- போவாசியே (புல் குடும்பம்)
- மூங்கில்கள் Poaceae subfamily Bambusoideae
- வாழைகள், மரத்தன்மையற்றதாலும், பல்லாண்டுத் தாவரமல்லாததாலும், உண்மையில் மரங்களல்ல என்பதைக் கவனிக்கவும்.
# மரம்

## முக்கிய மரவகைகள் (genera)

### ஊசியிலை மரங்கள்

<div>  
<><small>*கலிபோர்னியா செம்மரம், உலகின் அதி உயரமான மர வகை; ஒரு ஊசியிலை மரம்*</small></>
</div>
- Araucariaceae (ஆராக்கேரியா குடும்பம்)
- ஆராக்கேரியா, *அரொகேரியா* வகை
- Kauri, *அகாதிஸ்* வகை
- குப்பிரசாசியே (சைப்பிரஸ் குடும்பம்)
- சைப்பிரஸ், *குப்பிரசெஸ்* வகை
- சைப்பிரஸ், *Chamaecyparis* வகை
- Juniper, *Juniperus* வகை
- Alerce or Patagonian cypress, *Fitzroya cupressoides*
- Sugi, *Cryptomeria japonica*
- கலிபோர்னியா செம்மரம், *Sequoia sempervirens*
- பெரு மரம், *Sequoiadendron giganteum*
- Dawn redwood, *Metasequoia glyptostroboides*
- Bald சைப்பிரஸ், *Taxodium distichum*
- பைனாசியே (பைன் குடும்பம்)
- வெண் பைன், *பைனஸ்* வகை
- Pinyon பைன், *பைனஸ்* வகை
- பைன், *பைனஸ்* வகை
- Spruce, *பீசியா* வகை
- Larch, *லாரிக்ஸ்* வகை
- டக்லஸ்-பே(f)ர், *Pseudotsuga* வகை
- பே(f)ர், *Abies* வகை
- செடார், *Cedrus* வகை
- Podocarpaceae (Yellow-wood குடும்பம்)
- African yellow-wood, *Afrocarpus falcatus*
- Totara, *Podocarpus totara*
- Taxaceae (Yew குடும்பம்)
- Yew, *Taxus* வகை
# மரம்

## முக்கிய மரவகைகள் (genera)

### Ginkgos

- Ginkgoaceae (Ginkgo குடும்பம்)
- Ginkgo, *Ginkgo biloba*
# மரம்

## முக்கிய மரவகைகள் (genera)

### சைக்கட்டுகள் (வித்துமூடியிலித் தாவரங்கள்)

- சைக்கடேசியே குடும்பம்
- Ngathu சைக்காட், *சைக்கஸ் ஆங்கிலாட்டா (Cycas angulata)*
- Zamiaceae குடும்பம்
- Wunu cycad, *Lepidozamia hopei*
# மரம்

## முக்கிய மரவகைகள் (genera)

### பன்னங்கள் (Fern)

- Cyatheaceae and Dicksoniaceae families
- மரப் பன்னங்கள், *Cyathea*, *Alsophila*, *Dicksonia* (ஒரு monophyletic கூட்டமல்ல)
# மரம்

## வாழ்வுக் கட்டங்கள்

மரங்களின், விசேடமாக ஊசியிலை மரங்களின், வாழ்க்கை வட்டம், காடு வளர்ப்புத் துறையில், கணக்கெடுப்பு மற்றும் ஆவணப்படுத்தும் நோக்கங்களுக்காக பின்வரும் கட்டங்களாகப் பிரிக்கப்படுகின்றது:
1. விதை
1. நாற்று: விதையிலிருந்து முளைத்துவரும், முளையத்தின் நிலத்துக்கு மேலுள்ள பகுதி.
1. Sapling: முளையம் வளர்ந்து 1மீ உயரத்திலிருந்து அதன் தண்டு 7 சமீ விட்டமுள்ளதாக ஆகும் வரையுள்ள கட்டம்.
1. Pole: 7 தொடக்கம் 30 சமீ விட்டமுள்ள இளம் மரங்கள்.
1. முதிர்ந்த மரம்: 30 சமீ க்கு மேற்பட்ட விட்டம், இனப்பெருக்கக் காலத்தின் தொடக்கம்.
1. முதிய மரம்: பழைய வளர்ச்சிக் காடுகளில் அதிகம்; உயர வளர்ச்சி பெருமளவு குறைந்துவிடும், அதிகரித்த விதை உற்பத்தி.
1. அளவுமீறிய முதிர்ச்சி: dieback மற்றும் பழுதடைதல் சாதாரணம்.
1. Snag: நிற்கும் இறந்த மரங்கள்
1. மரக்குற்றி/கழிவு: விழுந்த மரக்குற்றிகள்  
மரத்தின் விட்டம், அதன் அடியில், நிலத்தின் அதியுயர்ந்த புள்ளியிலிருந்து 1.3 – 1.5 மீட்டர் உயரத்தில் அளக்கப்படுகின்றது. 7 சமீ விட்ட வரையறை பொருளாதார ரீதியிலானது. இதுவே கடதாசி உற்பத்தி போன்றவற்றுக்காக விற்கப்படக்கூடிய அதி குறைந்த விட்டமாகும். 30 சமீ விட்டமே அரியப்படும் மரங்களுக்கான ஆகக்குறைந்த விட்டம். ஒவ்வொரு கட்டமும் may be uniquely perceptive to different pathogens and suitable for especially adapted arboreal animals.
# மரம்

## பண்பாடு

மரங்கள் வழக்கமாக பழங்கதைகளிலும், சமயத்திலும் முக்கிய குறியீடுகளாக இருந்துவருகின்றன. உதாரணமாக நோர்ஸ் பழங்கதைகளில்Yggdrasil, ஜெர்மானிக் பழங்கதைகளிலிருந்து பெறப்பட்ட நத்தார் மரம், யூதாயிசத்தினதும், கிறிஸ்துவத்தினதும் அறிவு மரம், பௌத்தத்தின் போதி மரம் மற்றும் இந்துப் பழங்கதைகள் கூறும் கற்பகதரு என்பவற்றைக் கூறலாம்.
# விக்கிப்பீடியா:தேர்தல்கள்

முந்தைய தேர்தல்கள்: /2004  
2005-ம் ஆண்டிற்கான விக்கிமீடியா நம்பிக்கை நிதியத்தின் நம்பிக்கைப் பொறுப்பாளர் சபைக்கான தேர்தல் அண்மித்துவிட்டது. இச்சபைக்கு தேர்ந்தெடுக்கப்படும் பொருப்பாளர்களே விக்கிபீடியா தொடர்பான முடிவுகளை எடுக்க வல்லவர்கள்; அவர்கள் இணைய தள மேற்பார்வையாளர்கள் *அல்ல*.  
இரண்டு பதவிகளுக்கான தேர்தல் நடைபெறுகிறது. தேர்ந்தெடுக்கப்படும் ஒத்த பொறுப்புக்களையுடைய இரு உறுப்பினர்களும் ஈராண்டுகள் பதவியில் இருப்பார்கள். 0:00 May 30, 2005 (UTC) அன்று வரை தாங்கள் உறுப்பினராக உள்ள விக்கிமீடியா திட்டத்தில் 400 திருத்தங்களாவது செய்துள்ள எவரும் வாக்களிக்கலாம். அவற்றில் ஒரு திருத்தமாவது தேர்தலுக்கு 90 நாட்கள் முன்பு செய்யப்பட்டிருக்க வேண்டும். தொகுப்பதிலிருந்து எப்பொழுதிற்கும் தடை செய்யப் பெற்றவர்கள் மற்றும் பல கணக்குகள் கொண்ட ஒரே பயனரின் வாக்குகளை தேர்தல் அலுவலர்கள் செல்லாத வாக்குகள் என்று அறிவிக்க முடியும் என்பதையும் கருத்தில் கொள்ளவும். ஒருவரின் பல்வேறு விக்கிமீடியா திட்டங்களிலுள்ள பயனர் கணக்குகளும் இவ்வாறாகவே கருதப்படும்.  
ஆமோதிப்பு வாக்களிப்பு முறை பின்பற்றப்படுகிறது. ஒவ்வொரு வாக்காளரும் தான் விரும்பும் எத்தனை வேட்பாளர்களுக்கு வேண்டுமானாலும் வாக்களிக்கலாம். அதிக வாக்குகளைப் பெறும் முதல் இரு வேட்பாளர்கள் வெற்றி பெற்றதாக அறிவிக்கப்படுவர். இரண்டாம் இடத்தில் இருவர் சமவாக்குகளைப் பெற்றிருந்தால் அவர்களுள் மற்றுமொரு தேர்தல் நடைபெறும்.  
விருப்பமுள்ள வேட்பாளர்கள் இங்கே கொடுக்கப்பட்டுள்ள தேர்தல் நுழைவு விண்ணப்பத்தை (வேட்பு மணுவை) நிரப்பவும். பின் தங்கள் தேர்தல் அறிக்கைகளை வாக்காளர்கள் முன்வைக்க மூன்று வாரங்கள் வரை எடுத்துக் கொள்ளலாம். மொழிபெயர்ப்பாளர்கள் அவற்றை பல மொழிகளுக்கு மொழிபெயர்ப்பர். அதன் பின் வாக்களிப்பு துவங்கும்.  
**வாக்காளர் பதிவு:**
:செவ்வாய், 0:00 ஜூன் 7, 2005 (UTC) முதல்
:திங்கள், 24:00 ஜூன் 27, 2005 (UTC) வரை
**வாக்குப்பதிவு:**
:செவ்வாய், 0:00 ஜூன் 28, 2005 (UTC) முதல்
:திங்கள், 24:00 ஜூலை 11, 2005 (UTC) வரை  
தேர்தல் அலுவலர்களின் ஆங்கில மூலத்திலிருந்து மொழிபெயர்க்கப்பட்டது.
# நல்லூர் கந்தசுவாமி கோவில்

வீடு]]  
**நல்லூர் கந்தசுவாமி கோயில்** என்பது இலங்கையில் மிகவும் புகழ் பெற்ற இந்துக் கோயில்களுள் முக்கியமானது. இது இலங்கையின் வடபகுதியிலுள்ள யாழ்ப்பாணக் குடாநாட்டில், யாழ்ப்பாண நகரத்திலிருந்து சுமார் இரண்டு மைல் தொலைவிலுள்ள நல்லூர் என்னும் இடத்தில் அமைந்துள்ளது. நல்லூர் 12ம் நூற்றாண்டு தொடக்கம் 17ம் நூற்றாண்டின் முற்பகுதிவரை இருந்த யாழ்ப்பாண இராச்சியத்தின் தலைநகரமாக இருந்தது. இக்கோயிலின் தோற்றம் பற்றிச் சரியான தெளிவு இல்லையெனினும், யாழ்ப்பாண அரசு காலத்தில் மிகவும் முக்கியமான ஒரு கோயிலாக இருந்ததாக அறியப்படுகிறது.
# நல்லூர் கந்தசுவாமி கோவில்

## வரலாறு

யாழ்ப்பாண இராச்சியத்தை ஆண்ட ஆரியச் சக்கரவர்த்திகள் வம்சத்தின் முதலாவது அரசனான கூழங்கைச் சக்கரவர்த்தியின் அமைச்சனொருவனான புவனேகவாகு என்பவனால் இக்கோயில் கட்டுவிக்கப்பட்டதென யாழ்ப்பாண வைபவமாலை கூறுகிறது. இதற்கு ஆதாரமான பின்வரும் தனிப்பாடல், 16 அல்லது 17 ஆம் நூற்றாண்டில் எழுதப்பட்டதாகக் கருதப்படும் கைலாய மாலை என்னும் நூலின் இறுதியில் காணப்படுகின்றது.  
ஆனால் இது 15 ஆம் நூற்றாண்டில் யாழ்ப்பாணத்தைக் கைப்பற்றி 17 ஆண்டுகள் ஆண்ட கோட்டை அரசின் பிரதிநிதியான, பிற்காலத்தில் சிறீசங்கபோதி எனும் பட்டத்தைக்கொண்ட புவனேகபாகு எனப்பெயர் கொண்டு கோட்டை அரசரான, செண்பகப் பெருமாள் என்பவரால் கட்டப்பட்டதாகும். இதற்கு ஆதாரமாக நல்லூர்க் கந்தசுவாமி கோயிலில் இன்றும் கூறப்பட்டுவரும் கட்டியத்தை இவர்கள் காட்டுகிறார்கள். சமஸ்கிருதத்தில் உள்ள இக்கட்டியத்தின் பகுதி பின்வருமாறு உள்ளது:  
திருவருள் பொருந்திய தெய்வயானையுடனும், வள்ளியம்மனுடனும் சேர்ந்திருக்கின்ற சுப்பிரமணியரின் திருவடிகளை வணங்குபவனும், மன்னர்களுக்கு மன்னனும், மிகுந்த செல்வங்களுடையவனும், இப் பரந்த பூமண்டலத்தில் எல்லாத்திசைகளிலும் புகழப்படுபவனும், மக்கள் தலைவனும், பதினாறு பெருந்தானங்களைச் செய்பவனும், சூரிய குலத்தில் உதித்தவனுமாகிய சிறீசங்கபோதி புவனேகவாகு... என்பது இதன் பொருள்.  
முன்னரே சிறியதாக இருந்த கோயிலைத் தனது ஆட்சிக்காலத்தில் புவனேகவாகு பெருப்பித்துக் கட்டியிருக்கக் கூடும் என்பதே பொருத்தம் என்பது வேறுசிலர் கருத்து.  
உண்மையில் நல்லூர் இப்போது உள்ள அமைப்பானது முன்றாவது கோயில் கட்டுமானம் ஆகும். இந்த 3 வது கோயிலின் அமைப்பில் அது வரை இருந்த பழைய ஆலயத்தின் எந்த கட்டுமானங்களும் சமந்தப்படாத புதிய கட்டுமானம் தான் இப்போதுள்ள நல்லூர்கந்தன் ஆலயம் அகும்.  
யாழ்ப்பாண அரசின் இறுதிக்காலத்தில் நல்லூரிலிருந்த மிகப்பெரிய கோவில் இதுவேயென்பது போத்துக்கீசருடைய குறிப்புக்களிலிருந்து தெரியவருகிறது. யாழ்ப்பாணத்தைக் கைப்பற்றிய போத்துக்கீசத் தளபதியான பிலிப்பே டி ஒலிவேரா, 1620ல் அரசின் தலை நகரத்தை யாழ்ப்பாணத்துக்கு மாற்றியபோது நல்லூர்க் கோயிலை இடித்துத் தரைமட்டமாக்கும்படி உத்தரவிட்டான். இதிலிருந்து பெறப்பட்ட கற்கள் யாழ்ப்பாணத்தில் புதிய கோட்டை கட்டுவதில் பயன்பட்டதாகத் தெரிகின்றது. இது இருந்த இடத்தில் போத்துக்கீசர் சிறிய கத்தோலிக்க தேவாலயமொன்றை அமைத்ததாகத் தெரிகிறது. பின்னர் ஒல்லாந்தர் இதனைத் தாங்கள் சார்ந்த புரட்டஸ்தாந்த கிறிஸ்தவ தேவாலயமாக மாற்றினார்கள். இன்றும் இவ்விடத்தில் பிற்காலத்தில் பெரிதாகத் திருத்தியமைக்கப்பட்ட கிறிஸ்தவ தேவாலயமே காணப்படுகின்றது.  
ஒல்லாந்தர் ஆட்சிக்காலத்தின் (1658–1798) இறுதி ஆண்டுகளில் இந்துக் கோயில்கள் அமைப்பது தொடர்பாக ஆட்சியாளர்களின் இறுக்கம் ஓரளவு தளர்ந்தபோது, நல்லூர் கந்தசுவாமி கோயில் மீள அமைக்கப்பட்டது. முன்னைய இடத்தில் கிறிஸ்தவ தேவாலயம் இருந்தபடியால் இன்னொரு இடத்தில் கோயிலை அமைத்தார்கள்.  
மடாலயம் போல் காட்சியளித்துக் கொண்டிருந்த இவ்வாலயத்தை, ஆகமம் சார்ந்த கிரியை முறைக்கும், சிற்ப சாத்திர விதிக்கமைந்த கட்டட முறைக்கும் மாற்றியமைத்து, இன்றைய நிலைக்குக் கொண்டுவர வித்திட்டவர் ஆறுமுக நாவலர் ஆவார். அவரைத் தொடர்ந்து, அவரது மாணவர்கள் இவ்வாலய வளர்ச்சியில் மிகுந்த ஈடுபாடு காட்டினார்கள்.
# நல்லூர் கந்தசுவாமி கோவில்

## ஆலய அமைப்பு

இவ்வாலயத்தின் கர்ப்பக்கிருகத்தில் சிலாவிக்கிருகத்திற்குப் பதிலாக வேல் அமைக்கப்பட்டுள்ளது. இதனைச் சுற்றி பிள்ளையார் முதலான பரிவாரத் தெய்வங்கள் அமைக்கப்பட்டுள்ளன.  
இவ்வாலயம் கிழக்கிலும், தெற்கிலும் வாசல்களைக் கொண்டுள்ளது. இவற்றின் மேல் பெருங்கோபுரங்கள் அமைக்கப்பட்டுள்ளன.  
ஆலயத்தின் தெற்குப் புறத்தில் உள்ள தீர்த்தக்கேணி நன்கு திட்டமிடப்பட்டு, படிக்கட்டுகளும் மண்டபங்களும் கொண்டதாய் அமைக்கப்பட்டுள்ளது. முருகனின் மூர்த்தங்களில் ஒன்றான தண்டாயுதபாணிக்கு அங்கு சிறு ஆலயம் அமைக்கப்பட்டுள்ளது.  
ஆலயத்தின் நான்கு பக்கங்களிலும் மடாலயங்கள் உள்ளன.
# நல்லூர் கந்தசுவாமி கோவில்

## பூசைகளும் மகோற்சவமும்

இவ்வாலயத்தில் நித்திய, நைமித்திய பூசைகள் காலந் தவறாது நடைபெறுகின்றன.  
தினமும் அதிகாலை 4.30 மணிக்கு திருப்பள்ளியெழுச்சி பூஜை இடம்பெறுகின்றமையும், மாலையில் பள்ளியறைப் பூஜை இடம்பெறுகின்றமையும் இந்த ஆலயத்தின் சிறப்புகளில் ஒன்றாகும். திருவிழா காலங்களில் மட்டுமல்லாமல் தினமும் மாலையில் முருகப் பெருமானை ஊஞ்சற் பாட்டுப்பாடி, அழகிய சிறு மஞ்சத்தில் ஏற்றி பள்ளியறையில் துயில்கொள்ளச் செய்வதும், மறு நாள் அதிகாலையில் திருநல்லூர்த் திருப்பள்ளியெழுச்சி பாடி, முருகனைத் துயிலெழுப்பி அதே சிறு மஞ்சத்தில் அழைத்து வந்து மூலஸ்தானத்தில் அமர்த்துவதும் சிறப்பான மரபாகும்.  
இங்கு, ஆவணி அமாவாசையைத் தீர்த்தமாகக் கொண்டு இருபத்தைந்து நாட்களுக்கு மகோற்சவம் சிறப்பாக நடைபெறுகின்றது. ஆடி அமாவாசையின் ஆறாம் நாள் கொடியேற்றத் திருவிழாவுடன் வருடாந்த மஹோற்சவம் ஆரம்பமாகிறது.  
மகோற்சவ காலங்களில் மெய்யடியார்கள் காவடியாட்டம்|காவடி எடுத்தல், தீச்சட்டியெடுத்தல், அங்கப்பிரதட்சணம் செய்தல், அடியழித்தல், முதலான நேர்த்திக் கடன்களை நிறைவேற்றுவர்.  
இக்காலத்தில் புராண படனம் செய்தல், சமயப் பிரசங்கம் செய்தல், திருமுறைகள் ஓதுதல், ஓதுவார்களை அழைப்பித்து ஓதுவித்தல் முதலான சமய நிகழ்ச்சிகள் மக்களின் ஆன்மீக மேம்பாட்டிற்காக நடத்தப்படுகின்றன.
# நல்லூர் கந்தசுவாமி கோவில்

## ஆலயம் பற்றிய நூல்கள்

- கூழங்கைத் தம்பிரான் பாடிய **நல்லைக் கலிவெண்பா**.  
- இருபாலைச் சேனாதிராச முதலியாரின் **நல்லை வெண்பா**.  
- **நல்லையந்தாதி**.  
- **நல்லைக் குறவஞ்சி**.  
- **நல்லை நகர்க் கந்தன் பேரில் திருவூஞ்சல்**.  
- "" திருநல்லூர்த் திருப்பள்ளியெழுச்சி"  
- உடுப்பிட்டி சிவசம்புப் புலவரின் **நல்லை கந்தசுவாமி விஞ்சதி**.  
- நல்லை சரவணமுத்துப் புலவரின் **நல்லை வேலவருலா**'.  
- ஆறுமுக நாவலரின் **தனி நிலைச் செய்யுள்** ஒன்று.
# நல்லூர் கந்தசுவாமி கோவில்

## உசாத்துணை நூல்கள்

- உமாச்சந்திரா பிரகாஷ், நல்லூர் கந்தசுவாமி பெருங்கோயில், 2016
-
# தமிழ்த் திரைப்பட இசையமைப்பாளர்களின் பட்டியல்

**தமிழ்த் திரைப்படங்களுக்கு இசையமைத்த இசையமைப்பாளர்களின்** பெயர்கள் இங்கு பட்டியலிடப்பட்டுள்ளது. இந்தியத் திரைப்படங்களில், பாடல்களின் பங்கும், அப்பாடல்களை உருவாக்கும் இசையமைப்பாளர்களின் பங்கும் இன்றியமையாதது. இசையமைப்பாளர்களில் ஒருசிலர் சிறந்த பாடகராகவும், நடிகராகவும் விளங்குகின்றனர்.
# தமிழ்த் திரைப்பட இசையமைப்பாளர்களின் பட்டியல்

### 1930களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **பாபநாசம் சிவன்** | சீதா கல்யாணம் | 1934 - 1973 |  |
| **குன்னக்குடி வெங்கடராம ஐயர்** | பஞ்சாப் கேசரி | 1938 - 1952 | } |
# தமிழ்த் திரைப்பட இசையமைப்பாளர்களின் பட்டியல்

### 1940களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **ஜி. ராமநாதன்** | சத்யசீலன் | 1940 - 1963 |  |
| **கே. வி. மகாதேவன்** | மனோன்மணி | 1942 - 1992 |  |
| **எம். எஸ். விஸ்வநாதன்** | பணம் (இராமமூர்த்தியுடன்) | 1945 - 2013 |  |
| **சி. ஆர். சுப்புராமன்** | பைத்தியக்காரன் | 1948 - 1952 |  |
| **சுந்தரம் பாலச்சந்தர்** | இது நிஜமா | 1948 - 1990 | } |
# தமிழ்த் திரைப்பட இசையமைப்பாளர்களின் பட்டியல்

### 1950களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **ஆர். கோவர்த்தனம்** | ஜாதகம் | 1953 - 1981 |  |
| **எம். கே. ஆத்மநாதன்** | இரத்த பாசம் | 1954 - 1964 |  |
| **டி. ஆர். பாப்பா** | ராஜா ராணி | 1956 - 2004 |  |
| **மாஸ்டர் வேணு** | காலம் மாறிப்போச்சு | 1956 - 1980 |  |
| **வேதா** | மர்ம வீரன் | 1956 - 1971 |  |
| **ஏ. எம். ராஜா** | கல்யாணப் பரிசு | 1959 - 1989 | } |
# தமிழ்த் திரைப்பட இசையமைப்பாளர்களின் பட்டியல்

### 1960களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **சங்கர் கணேஷ்** | மகராசி | 1964 - தற்போது |  |
| **வி. குமார்** | நாணல் | 1965 - 1976 |  |
| **டி. கே. ராமமூர்த்தி** | பணம் (விசுவநாதனுடன்)
சாது மிரண்டால் | 1966 - 1986 |  |
| **குன்னக்குடி வைத்தியநாதன்** | வா ராஜா வா | 1969 - 2008 | } |
# தமிழ்த் திரைப்பட இசையமைப்பாளர்களின் பட்டியல்

### 1970களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **இளையராஜா** | அன்னக்கிளி | 1976 - தற்போது வரை |  |
| **சந்திரபோஸ்** | மதுரகீதம் | 1977 - 2010 |  |
| **கங்கை அமரன்** | ஒரு விடுகதை ஒரு தொடர்கதை | 1979 - தற்போது வரை | } |
# தமிழ்த் திரைப்பட இசையமைப்பாளர்களின் பட்டியல்

### 1980களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **டி. இராஜேந்தர்** | ஒரு தலை ராகம் | 1980 - தற்போது |  |
| **எஸ்.பி. பாலசுப்பிரமணியம்** | துடிக்கும் கரங்கள் | 1983 - 2020 |  |
| **வி. எஸ். நரசிம்மன்** | அச்சமில்லை அச்சமில்லை | 1984 - தற்போது |  |
| **தேவேந்திரன்** | மண்ணுக்குள் வைரம் | 1987 - தற்போது |  |
| **எஸ். ஏ. ராஜ்குமார்** | சின்னபூவே மெல்லபேசு | 1987 - தற்போது |  |
| **எல். வைத்தியநாதன்** | பேசும் படம் | 1987 - 2007 |  |
| **ஹம்சலேகா** | பருவ ராகம் | 1987 - தற்போது |  |
| **கே. பாக்கியராஜ்** | இது நம்ம ஆளு | 1988 - தற்போது |  |
| **தேவா** | மனசுக்கேத்த மகராசா | 1988 - தற்போது |  |
| **வித்தியாசாகர்** | பூ மனம் | 1989 - தற்போது | } |
# தமிழ்த் திரைப்பட இசையமைப்பாளர்களின் பட்டியல்

### 1990களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **கலைப்புலி எஸ். தாணு** | புதுப்பாடகன் | 1990 - தற்போது |  |
| **எஸ். பாலகிருஷ்ணன்** | எம். ஜி. ஆர் நகரில் | 1991 - 2019 |  |
| **மரகதமணி** | நீ பாதி நான் பாதி | 1991 - தற்போது |  |
| **ஆதித்யன்** | அமரன் | 1992 - தற்போது |  |
| **ஏ. ஆர். ரகுமான்** | ரோஜா | 1992 - தற்போது |  |
| **கார்த்திக் ராஜா** | பாண்டியன் (ஒரு பாடல்)
மாணிக்கம் | 1992 - தற்போது |  |
| **சிற்பி** | கோகுலம் | 1993 - தற்போது |  |
| **மகேஷ் மகாதேவன்** | நம்மவர் | 1994 - 2002 |  |
| **சுரேஷ் பீட்டர்ஸ்** | கூலி | 1995 - தற்போது |  |
| **யுவன் சங்கர் ராஜா** | அரவிந்தன் (திரைப்படம்) | 1997 - தற்போது |  |
| **பரத்வாஜ்** | காதல் மன்னன் | 1998 - தற்போது |  |
| **பரணி** | பெரியண்ணா | 1999 - தற்போது | } |
# தமிழ்த் திரைப்பட இசையமைப்பாளர்களின் பட்டியல்

### 2000களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **ஸ்ரீகாந்த் தேவா** | டபுள்ஸ் | 2000 - தற்போது |  |
| **தினா** | அன்னை | 2000 - தற்போது |  |
| **ஹாரிஸ் ஜயராஜ்** | மின்னலே | 2001 - தற்போது |  |
| **மணிசர்மா** | ஷாஜகான் | 2001 - தற்போது |  |
| **சபேஷ் முரளி** | சமுத்திரம் | 2001 - தற்போது |  |
| **பிரவீண் மணி** | லிட்டில் ஜான் | 2001 - தற்போது |  |
| **ஷங்கர் - எசான் - லாய்** | ஆளவந்தான் | 2001 - தற்போது |  |
| **ரமேஷ் விநாயகம்** | ஏய் நீ ரொம்ப அழகாய் இருக்கே | 2002 - தற்போது |  |
| **டி. இமான்** | தமிழன் | 2002 - தற்போது |  |
| **தேவி ஸ்ரீ பிரசாத்** | இனிது இனிது காதல் இனிது | 2003 - தற்போது |  |
| **ஏ. ஆர். ரைஹானா** | மச்சி | 2004 - தற்போது |  |
| **ஜோசுவா சிறீதர்** | காதல் | 2004 - தற்போது |  |
| **விஜய் ஆண்டனி** | சுக்ரன் | 2005 - தற்போது |  |
| **நிரு** | கலாபக் காதலன் | 2005 - தற்போது |  |
| **பவதாரிணி** | அமிர்தம் | 2006 - தற்போது |  |
| **சுந்தர் சி. பாபு** | சித்திரம் பேசுதடி | 2006 - தற்போது |  |
| **கஸ்தூரி ராஜா** | இது காதல் வரும் பருவம் | 2006 - தற்போது |  |
| **ஜி. வி. பிரகாஷ் குமார்** | வெயில் | 2006 - தற்போது |  |
| **தரண் குமார்** | பாரிஜாதம் | 2006 - தற்போது |  |
| **யுகேந்திரன்** | வீரமும் ஈரமும் | 2007 - தற்போது |  |
| **பிரேம்ஜி அமரன்** | தோழா | 2008 - தற்போது |  |
| **ஜேம்ஸ் வசந்தன்** | சுப்பிரமணியபுரம் | 2008 - தற்போது |  |
| **எஸ். எஸ். குமரன்** | பூ | 2008 - தற்போது |  |
| **அச்சு இராஜாமணி** | என்னைத் தெரியுமா | 2008 - தற்போது |  |
| **வி. செல்வகணேஷ்** | வெண்ணிலா கபடிகுழு | 2009 - தற்போது |  |
| **எம். ஜி. ஸ்ரீகுமார்** | காஞ்சிவரம் | 2009 - தற்போது |  |
| **வசந்த் செல்லதுறை** | இளம்புயல் | 2009 - தற்போது |  |
| **கருணாஸ்** | ராஜாதி ராஜா | 2009 - தற்போது |  |
| **போபோ சசி** | குளிர் 100 | 2009 - தற்போது |  |
| **எஸ். தமன்** | மாஸ்கோவின் காவிரி | 2009 - தற்போது |  |
| **சுருதி ஹாசன்** | உன்னைப்போல் ஒருவன் | 2009 - தற்போது |  |
| **சதீஸ் சக்கரவர்த்தி** | லீலை | 2009 - தற்போது | } |
# தமிழ்த் திரைப்பட இசையமைப்பாளர்களின் பட்டியல்

### 2010களில்

| இசையமைப்பாளரின் பெயர் | பணியாற்றிய முதல் படம் | பணியாற்றிய காலம் |  |
| --- | --- | --- | --- |
| **குரு கல்யாண்** | மாத்தி யோசி | 2010 - தற்போது வரை |  |
| **தேவன் ஏகாம்பரம்** | பலே பாண்டியா | 2010 - தற்போது வரை |  |
| **என். ஆர். ரகுநந்தன்** | தென்மேற்கு பருவக்காற்று | 2010 - தற்போது வரை |  |
| **கண்ணன்** | தமிழ் படம் | 2010 - தற்போது வரை |  |
| சாம் சி. எஸ். | ஓர் இரவு | 2010- தற்போது வரை |  |
| **கே** | யுத்தம் செய் | 2011 - தற்போது வரை |  |
| **ஜிப்ரான்** | வாகை சூட வா | 2011 - தற்போது வரை |  |
| **விஜய் எபிநேசர்** | கண்டேன் | 2011 - தற்போது வரை |  |
| **அருள்தேவ்** | போட்டா போட்டி | 2011 - தற்போது வரை |  |
| **சி. சத்யா** | எங்கேயும் எப்போதும் | 2011 - தற்போது வரை |  |
| **ஆர். பிரசன்னா** | வழக்கு எண் 18/9 | 2011 - தற்போது வரை |  |
| **சந்தோஷ் நாராயணன்** | அட்டகத்தி | 2012 - தற்போது வரை |  |
| **சித்தார்த் விபின்** | இதற்குத்தானே ஆசைப்பட்டாய் பாலகுமாரா | 2012 - தற்போது வரை |  |
| **கிரிஷ் கோபாலகிருஷ்ணன்** | மெரினா | 2012 - தற்போது வரை |  |
| **பேரரசு** | திருத்தணி | 2012 - தற்போது வரை |  |
| **நடராஜன் சங்கரன்** | மூடர் கூடம் | 2013 - தற்போது வரை |  |
| **சைமன் கே. கிங்** | ஐந்து ஐந்து ஐந்து | 2013 - தற்போது வரை |  |
| **ஜஸ்டின் பிரபாகரன்** | பண்ணையாரும் பத்மினியும் | 2014 - தற்போது வரை |  |
| ஷான் ரோல்டன் | வாயை மூடி பேசவும் | 2014 - தற்போது வரை |  |
| **சிவமணி** | அரிமா நம்பி | 2014 - தற்போது வரை |  |
| **சுதர்சன் எம். குமார்** | பர்மா | 2014 - தற்போது வரை |  |
| **அர்ஜுன் ஜன்யா** | ஜெய்ஹிந்த் 2 | 2014 - தற்போது வரை |  |
| **விஷால் சந்திரசேகர்** | அப்புச்சி கிராமம் | 2014 - தற்போது வரை |  |
| **அரோள் கரோலி** | பிசாசு | 2014 - தற்போது வரை |  |
| **நிவாஸ் கே. பிரசன்னா** | தெகிடி | 2014 - தற்போது வரை |  |
| தர்புகா சிவா | கிடாரி | 2015- தற்போது வரை | } |
# தமிழ்த் திரைப்பட இசையமைப்பாளர்களின் பட்டியல்

## 2020களில்

| அனிருத் ரவிச்சந்திரன் | 3 | 2013-தற்போது வரை |  |
| --- | --- | --- | --- |
| யுவன்ஸ்ரீ தயாநிதி | உன் நினைவுகள் | 2022-தற்போது வரை |  |
| ஹிப்ஹாப் தமிழா | ஆம்பள | 2015-தற்போது வரை | } |
# விக்கிப்பீடியா:தேர்தல் அறிவிப்பு

14 மே 2004.  
பல மதிப்புக்குரிய பயனர்களின் ஆலோசனைகளக் கருத்தில் கொண்டு, புதிய தேர்தல் முறையொன்றைப் பயன்படுத்த முடிவு செய்துள்ளோம்.  
ஒவ்வொரு வாக்காளரும், போட்டியிடும் பதவிகளுக்குத் தகுதியானவரெனத் தான் கருதும் எல்லா வேட்பாளர்களுக்கும் வாக்களிக்க அனுமதிக்கப்படுவார். ஒவ்வொரு பதவிக்கும் ஆகக்கூடிய வாக்குகளைப் பெறும் வேட்பாளர் வெற்றி பெற்றவராக அறிவிக்கப்படுவார்.  
சம அளவு வாக்குகள் பெற்றுச் சமநிலையேற்பட்டால் run off தேர்தல் அறிவிக்கப்படும்.  
சபையில் பணியாற்றுவதற்குத் தகுதியானவரென நீங்கள் கருதும் வேட்பாளர்களுக்கு மட்டுமே வாக்களிக்கும்படி நாங்கள் உங்களைக் கேட்டுக்கொள்கிறோம்.  
நன்றிகள்.  
Danny
Imran
# கைலாய மாலை

**கைலாயமாலை** என்பது யாழ்ப்பாண வரலாற்று ஆய்வாளர்கள் முதல் நூலாகக் கொள்ளும் நூல்களில் ஒன்றாகும். ஒல்லாந்தர் யாழ்ப்பாணத்தை ஆண்ட காலத்தில், யாழ்ப்பாண வரலாற்று நூலான யாழ்ப்பாண வைபவமாலையை எழுதிய மயில்வாகனப் புலவர் தான் பயன்படுத்திய முதனூல்களில் ஒன்றாகக் **கைலாய மாலை**யையும் குறிப்பிட்டுள்ளார். இது யாழ்ப்பாணத் தமிழரசர் காலத்தில் உறையூரைச் சேர்ந்த செந்தியப்பன் என்பவருடைய மகனான முத்துராசக் கவிராசர் என்பவரால் பாடப்பட்டது. நல்லூர் கைலாசநாதர் கோயிலில் எழுந்தருளியுள்ள கைலாசநாதப் பெருமான் மேல் பாடப்பட்டதாகத் தோன்றினும், யாழ்ப்பாண அரசன் செகராசசேகரனின் புகழ் பாடுவதற்கான நூலே இதுவென்று கருதப்படுகின்றது. யாழ்ப்பாணத்தில் ஐரோப்பியர் ஆட்சிக் காலத்துக்குமுன் எழுதப்பட்டு இன்றும் கிடைக்ககூடிய மிகச் சில நூல்களில் இதுவும் ஒன்றாகும். இது ஆறுமுக நாவலரின் தமையனார் மகன் த. கைலாசபிள்ளை அவர்களால் அச்சிடப்பட்டது.
# கைலாய மாலை

## காலம்

யாழ்ப்பாணத்தில் ஐரோப்பியர் ஆட்சி தொடங்குவதற்கு முன்பே இந்நூல் எழுதப்பட்டது என்பது யாழ்ப்பாண வரலாற்றாளர்களின் பொதுக் கருத்தாக இருந்தாலும், துல்லியமாக இதன் காலத்தை அறுதியிட்டுச் சொல்வதற்கான சான்றுகள் இதுவரை கிடைக்கவில்லை.  
போர்த்துக்கேயர் யாழ்ப்பாணத்தைக் கைப்பற்றுவதற்குச் சற்று முன்னர், 1604 ஆம் ஆண்டுக்கும் 1619 ஆம் ஆண்டுக்கும் இடைப்பட்ட காலத்தில், கைலாசநாதர் கோயில் கட்டப்பட்டு, இந்நூலும் எழுதப்பட்டிருக்கலாம் என்பது இராசநாயக முதலியாரின் கருத்து. காசி நகரத்துக் கங்காதரரை அனுப்பும்படி சேதுபதிக்குச் செய்தி அனுப்பிய தகவல் நூலில் காணப்படுகிறது. நாயக்க அரசன் முத்துக்கிருட்டின நாயக்கர், 1604 ஆம் ஆண்டில், உடையான் சேதுபதி எனப்படும் சடையப்ப தேவரை முதன் முதலாக இராமநாதபுரத்துக்குத் தலைவராக நியமித்தார் என்பதால், இந்நூல் அந்த ஆண்டுக்குப் பின்னர் எழுதப்பட்டிருக்க வேண்டும் என்பது அவரது வாதம்.  
ஆனாலும், சேதுபதி என்னும் விருதுப் பெயர் நீண்ட காலமாகவே இருந்து வருவதாகவும், 15 ஆம் நூற்றாண்டின் தொடக்கப் பகுதியிலேயே சேதுபதிகளுக்கும், யாழ்ப்பாணத்து அரசர்களுக்கும் தொடர்புகள் இருந்தன என்றும் பிற அறிஞர்கள் எடுத்துக்காட்டியுள்ளனர்.  
கைலாயமாலையை அதன் உள்ளடக்க அடிப்படையில் மூன்று பிரிவுகளாகப் பிரிக்கலாம். முதற் கண்ணி தொடக்கம் 46 ஆவது கண்ணி வரையிலான முதற் பகுதி, செகராசசேகர மன்னனுக்கு முற்பட்ட கால நிகழ்வுகளைக் கூறுகிறது. கதிரமலையில் இருந்து அரசாண்ட வாலசிங்கன், நரசிங்கராசன் ஆகிய மன்னர்கள் குறித்தும்,
நரசிங்கராசனின் முன் யாழ்ப்பாணன் ஒருவன் யாழ் இசைத்து நகரொன்றைப் பரிசாகப் பெற்றது குறித்தும், அதனால் அந்நகர் யாழ்ப்பாணம் எனப் பெயர் பெற்றது குறித்தும், அந்நகரை யாழ்ப்பாணன் அரசாண்டு இறந்ததன் பின்னர் அது அரசனின்றித் தளம்பியது குறித்ததுமான செய்திகள் இப்பகுதியில் சுருக்கமாக இடம்பெறுகின்றன. 47 ஆம் கண்ணியிலிருந்து 211 ஆம் கண்ணி வரையிலான இரண்டாம் பகுதியில் செகராசசேகரனின் பெருமைகள், அவனை யாழ்ப்பாணத்தை ஆள அழைத்து வந்தமை, நல்லூர் நகரத்தை அமைத்து ஆட்சி செய்தது ஆகிய விடயங்கள் கூறப்படுகின்றன. இதற்குப் பிற்பட்ட மூன்றாம் பகுதி, செகராசசேகர மன்னன் கைலாயநாதர் கோயிலைக் கட்டிக் குடமுழுக்குச் செய்வித்தது தொடர்பான விடயங்களை உள்ளடக்குகிறது.
# கைலாய மாலை

## வெளியிணைப்பு

- கைலாய மாலை - மின்னூல்
# வண்ணார்பண்ணை வைத்தீசுவரர் ஆலயம்

யாழ்ப்பாணத்து **வண்ணார்பண்ணை வைத்தீஸ்வரர் ஆலயம்** 18 ஆம் நூற்றாண்டின் இறுதிப்பகுதியில் வைத்திலிங்கம் செட்டியார் என்பவரால் கட்டுவிக்கப்பட்டது. யாழ்ப்பாணத்துத் தமிழரசர் காலத்துக்குப் பின், இந்துக் கோயில்கள் அனைத்தும் போத்துக்கீசரால் இடித்துத் தள்ளப்பட்டபின்னர், சுமார் 160 ஆண்டுகள் கழித்துக் கட்டப்பட்ட முதல் கோயில்களில் இதுவும் ஒன்று. இது வண்ணார்பண்ணைச் சிவன் கோயில் எனவும் பரவலாக அறியப்படுகின்றது.  
இக்கோயில், காங்கேசந்துறை வீதியில், தற்கால யாழ்ப்பாண நகரின் மத்தியிலிருந்து சுமார் ஒரு கி.மீ. தூரத்துக்குள்ளேயே அமைந்துள்ளது.
# வண்ணார்பண்ணை வைத்தீசுவரர் ஆலயம்

## தோற்றம்

யாழ்ப்பாணத்தை ஒல்லாந்தர் ஆண்ட காலத்தில், சோழ நாட்டிலிருந்து யாழ்ப்பாணம் வந்தவர் கோபாலச் செட்டியார். இவர் அங்கே வியாபாரம் செய்து வந்தார். இவ்வியாபாரம் மூலம் அக்காலத்தில் யாழ்ப்பாணத்திலிருந்த ஒல்லாந்த தேசாதிபதியின் தொடர்பு இவருக்குக் கிடைத்தது. இவருடைய மகன் வைத்திலிங்கன். இவர் சிறுவனாக இருந்தபோது இவரைக்கண்ட தேசாதிபதியின் மனைவி அவரை வீட்டுக்கு அழைத்துச் சென்றார். அவர்களுக்குப் பிள்ளைகள் இல்லாமையால் தேசாதிபதியின் மனைவி அவரைத் தம் மாளிகையிலேயே வளர்த்து வந்தார். வளர்ந்து பெரியவனான பின்னர், தேசாதிபதியின் பரிந்துரையின்படி மூன்று முறைகள் முத்துக்குளிக்கும் குத்தகையைப் பெற்றுத் திறம்பட நடத்தி நல்ல இலாபம் பெற்றார்.  
இவ்வாறு சம்பாதித்த செல்வத்தின் ஒரு பகுதியை, இவருடைய நண்பராயிருந்த கூழங்கைத் தம்பிரான் என்பவரின் ஆலோசனைப்படி, சிவபெருமானுக்குக் கோயிலமைப்பதில் செலவிட எண்ணினார். 1787 ல் இக்கோயில் அமைந்திருக்கும் நிலத்தை வாங்கி கோயில் திருப்பணியைத் தொடங்கினார். 1790 ஆம் ஆண்டில் கோயில் கட்டிடப்பணி நிறைவேற்றப்பட்டு வைத்தீஸ்வரப் பெருமானையும், தையல்நாயகி அம்மனையும் பிரதிட்டை செய்து வைத்தார்.  
யாழ்ப்பாணம் வண்ணார்பண்ணை வைத்தீஸ்வரன் கோவிலிலேயே ஸ்ரீலஸ்ரீ ஆறுமுகநாவலர் அவர்கள் தமது முதலாவது பிரசங்கத்தை 31 டிசம்பர் 1847 ஆம் ஆண்டு நிகழ்த்தினார்.
# சிந்துவெளி நாகரிகம்

## பெயர்க் காரணம்

சிந்துவெளி நாகரிகமானது சிந்து ஆற்று அமைப்பின் பெயரைப் பெற்றுள்ளது. சிந்து ஆற்றின் வண்டல் சமவெளிகளில் தான் நாகரிகத்தின் தொடக்க கால களங்கள் கண்டுபிடிக்கப்பட்டு அகழ்வாய்வு செய்யப்பட்டுள்ளன.  
தொல்லியலின் ஒரு பழக்கத்தைத் தொடர்ந்து, இந்த நாகரிகமானது சில நேரங்களில் அரப்பா நாகரிகம் என்று குறிப்பிடப்படுகிறது. 1920களில் முதன் முதலில் அகழ்வாய்வு செய்யப்பட்ட மாதிரி களமான அரப்பாவே இதற்குக் காரணமாகும். 1947இல் இந்தியாவின் சுதந்திரத்திற்குப் பிறகு இந்தியத் தொல்லியல் ஆய்வகத்தால் பயன்படுத்தப்படும் முறையாக இது உள்ளது.
# சிந்துவெளி நாகரிகம்

## விரிவு

சிந்துவெளி நாகரிகமானது தோராயமாக பண்டைய உலகின் பிற ஆற்றங்கரை நாகரிகங்களுடன் சம காலத்தைச் சேர்ந்ததாக உள்ளது: நைலின் பண்டைய எகிப்து, புறாத்து ஆறு மற்றும் டைகிரிசு ஆற்றால் நீரைப் பெற்ற நிலங்களில் இருந்த மெசொப்பொத்தேமியா, மஞ்சள் ஆறு மற்றும் யாங்சி ஆற்றின் வடிநிலத்தில் இருந்த சீனா. இதன் முதிர்ந்த கட்டத்தின் போது இந்நாகரிகமானது பிற நாகரிகங்களை விட பெரிய நிலப்பரப்பில் பரவி இருந்தது. சிந்து ஆறு மற்றும் அதன் கிளை ஆறுகளின் வண்டல் சமவெளியில் 1,500 கிலோ மீட்டர்களை உடைய ஒரு மையப்பகுதியும் இதில் அடங்கும். இதனுடன் பல்வேறுபட்ட தாவரங்கள், விலங்குகள் மற்றும் இயற்கையான வாழ்விடங்களுடன் கூடிய ஒரு பகுதியாக, மையப் பகுதியைப் போல் 10 மடங்கு வரை பெரிய அளவுடையதாக இது அமைந்திருந்தது. இதன் கலாச்சார மற்றும் பொருளாதார வடிவத்தை சிந்து ஆறானது தீர்மானித்தது.  
பொ. ஊ. மு. 6,500ஆம் ஆண்டு வாக்கில் சிந்து ஆற்றின் வண்டல் சமவெளிகளின் விளிம்புகளில் பலுச்சிசுத்தானத்தில் விவசாயமானது தோன்றியது. இதை தொடர்ந்து வந்த ஆயிரம் ஆண்டுகளில் சிந்து சமவெளிக்குள் நிலையான வாழ்க்கை முறையை கொண்ட மக்கள் வாழ ஆரம்பித்தனர். கிராமப்புற மற்றும் நகர்ப்புற குடியிருப்புகளின் வளர்ச்சிக்கு இது சாதகமான அமைப்பை ஏற்படுத்தியது. மிகுந்த ஒருங்கிணைக்கப்பட்ட நிலையான வாழ்க்கை முறையானது பிறப்பு விகிதத்தில் நிகர அதிகரிப்புக்கு வழி வகுத்தது. மொகஞ்ச-தாரோ மற்றும் அரப்பாவின் பெரிய நகர்ப்புற மையங்களானவை 30,000 முதல் 60,000 பேரைக் கொண்டிருக்கக் கூடிய அளவுக்கு வளர்ந்திருந்தன. இந்நாகரிகத்தின் உச்ச நிலையின் போது துணைக் கண்டத்தின் மக்கள் தொகையானது 40 இலட்சம் முதல் 60 இலட்சம் பேரைக் கொண்டிருந்தது. மனிதர்கள் மற்றும் கொல்லைப்படுத்தப்பட்ட விலங்குகள் நெருக்கமான வாழும் சூழ்நிலையானது தொற்று நோய்களின் அதிகரிப்புக்கு வழி வகுத்தது. இதன் காரணமாக இறப்பு விகிதமானது இக்காலத்தின் போது அதிகரித்தது. ஒரு மதிப்பீட்டின் படி, சிந்துவெளி நாகரிகத்தின் மக்கள் தொகையானது அதன் உச்ச பட்ச நிலையின் போது 10 இலட்சம் முதல் 50 இலட்சம் பேரைக் கொண்டிருந்தது என்று குறிப்பிடப்படுகிறது.  
இந்நாகரிகமானது மேற்கே பலுச்சிசுத்தானம் முதல் கிழக்கே உத்தரப் பிரதேசம் வரையிலும், வடக்கே வட கிழக்கு ஆப்கானித்தான் முதல் தெற்கே குசராத்து மாநிலம் வரையிலும் விரிவடைந்திருந்தது. இந்நாகரிகத்தின் பெரும் எண்ணிக்கையிலான களங்களானவை பஞ்சாப் பகுதி, குசராத்து, அரியானா, இராசத்தான், உத்தரபிரதேசம், சம்மு காசுமீர் மாநிலம், இருந்து குசராத்தின் லோத்தல் வரை பரவியுள்ளன. ஒரு சிந்துவெளி களமானது ஆமூ தாரியாவின் சார்டுகாயிலும், வடமேற்கு பாக்கித்தானின் கோமல் ஆற்று சமவெளியிலும், சம்முவுக்கு அருகில் பியாசு ஆற்றின் கரையில் மண்டாவிலும், இந்தோன் ஆற்றின் கரையில் ஆலம்கீர்பூரிலும் கண்டுபிடிக்கப்பட்டுள்ளன. இதில் ஆலம்கீர்பூரானது தில்லியிலிருந்து வெறும் 28 கிலோமீட்டர் தொலைவில் உள்ளது. சிந்துவெளி நாகரிகத்தின் தெற்குக் கோடி களமானது மகாராட்டிராவின் தைமாபாத்தில் உள்ளது. சிந்துவெளி களங்களானவை பெரும்பாலும் ஆற்றங்கரையிலேயே கண்டுபிடிக்கப்பட்டுள்ளன. ஆனால் பண்டைக் கால கடற்கரையில் உள்ள பாலகோத் (கோத் பாலா) மற்றும் தீவுகளிலுள்ள தோலாவிரா ஆகிய களங்களும் கண்டுபிடிக்கப்பட்டுள்ளன.
# சிந்துவெளி நாகரிகம்

## அரப்பாவுக்குப் பின்

முன்னர், அறிஞர்கள் அரப்பா நாகரிகத்தின் வீழ்ச்சியானது இந்தியத் துணைக் கண்டத்தில் நகர வாழ்க்கையின் இடை நிற்றலுக்கு வழி வகுத்தது என்று நம்பினர். எனினும், சிந்துவெளி நாகரிகமானது உடனடியாக மறைந்து விடவில்லை. சிந்துவெளி நாகரித்தின் பல அம்சங்கள் பிந்தைய பண்பாடுகளில் காணப்படுகின்றன. கல்லறை எச் கலாச்சாரமானது பிந்தைய அரப்பா பண்பாட்டின் ஒரு வெளிப்பாடு என்று கருதப்படுகிறது. இது பஞ்சாப், அரியானா மற்றும் மேற்கு உத்தரப் பிரதேசத்தில் இருந்த ஒரு பெரும் பகுதியில் பரவியிருந்தது. இதைத் தொடர்ந்து காவி நிற மட்பாண்டப் பண்பாடு வந்தது. பண்டைய வேத சமயமானது சிந்துவெளி நாகரிகங்களில் இருந்து பகுதியளவு அம்சங்களைக் கொண்டிருந்தது என்று உறுதியாக விளக்கிய மூன்று பிற முதன்மையான அறிஞர்களை தாவீது கார்டன் வைட் என்பவர் சுட்டிக் காட்டியுள்ளார்.  
2016ஆம் ஆண்டு நிலவரப் படி, தொல்லியல் தரவுகளானவை பிந்தைய அரப்பா என்று வகைப்படுத்தப்பட்ட பொருள்சார் பண்பாடானது குறைந்தது -900 பொ. ஊ. மு. வரை நீடித்திருக்க வேண்டும் என்று காட்டுகின்றன. இது சாம்பல் வண்ண ஓவியம் தீட்டப்பட்ட மட்பாண்டப் பண்பாட்டுடன் பகுதியளவு சம காலத்தைச் சேர்ந்ததாக இருந்தது. ஆர்வர்டு தொல்லியலாளர் ரிச்சர்ட் மிடோவ் பிந்தைய அரப்பா குடியிருப்பான பிரக் பொ. ஊ. மு. 1800 முதல் பேரரசர் அலெக்சாந்தரின் பொ. ஊ. மு. 325ஆம் ஆண்டு படையெடுப்புக் காலம் வரை தொடர்ந்து செழித்திருந்தது என்பதைச் சுட்டிக் காட்டுகிறார். சிந்துவெளியின் காலநிலை கி.மு 1800 இலிருந்து, குறிப்பிடத் தக்க அளவு குளிரானதாகவும், வறண்டதாகவும் மாறியது. காகர்-கக்ரா ஆற்று முறைமையில் குறிப்பிடத்தக்க பகுதி இல்லாமல் போனதும் ஒரு முக்கியமான காரணியாக இருக்கலாம் எனக் கருதப்படுகின்றது. எனினும் மேற்படி எடுகோள் பெரும்பாலோரால் ஏற்றுக்கொள்ளப்படவில்லை.  
ஆரியர் முதலாக, ஆப்கானியர், துருக்கியர், முகலாயர் போன்றோர் இந்து குஷ் பகுதியில் உள்ள கணவாய்கள் வழியாகத் தென்னாசியாவுக்குள் ஊடுருவிய பாதையில், இப் பகுதி உள்ளது. இதை அடிப்படையாக வைத்தே சிந்து வெளிப் பண்பாட்டின் வீழ்ச்சி மற்றும் ஆரியர் வட இந்தியாவுக்குள் நுழைந்த இந்திய-ஆரிய இடப்பெயர்வு தொடர்பான எடுகோள்கள் ஆராயப்பட்டன. 20 ஆம் நூற்றாண்டின் தொடக்கத்தில் இது ஓர் "ஆரிய ஆக்கிரமிப்புக் கொள்கை"யாக முன்வைக்கப்பட்டது. இதன் வீழ்ச்சிக்காலம் குறித்த தொல்லியல் சான்றுகளும், ஆரியர் உள்வரவு தொடர்பான கணிப்புக்களும் பொருந்தி வந்தது இக் கோட்பாட்டுக்கு ஒரு சான்றாக அமைந்தது. அத்துடன் போரில் இறந்த அடையாளங்களுடனான பலரின் புதை குழிகள் மேற்படைகளில் காணப்பட்டதும் இக் கோட்பாட்டிற்கு வலு சேர்த்தது. தொல்லியலாளரான மார்ட்டிமர் வீலர் இது பற்றிக் குறிப்பிட்டபோது, *இந்தோ-ஆரிய போர்க் கடவுளான இந்திரனே, அழிவுக்காகக் "குற்றம் சாட்டப்படுகிறான்"* என்றார். இன்று இக் கொள்கைக்கு மாற்றாக வேறு பல கொள்கைகளும் நிலவுகின்றன. ஆரியர் இந்தியாவுக்குள் வெளியிலிருந்து வரவில்லையென்றும், இந்தியாவே அவர்களது தாயகம் என்றும், இந்தோ ஐரோப்பிய மொழிகள் தோன்றியது இந்தியாவிலேயே என்றும், சில இந்திய ஆய்வாளர்கள், குறிப்பாக வட இந்திய ஆய்வாளர்கள் வாதாடி வருகிறார்கள். சிந்துவெளி நாகரீகம் ஆரியர்களுடையது என்பதும் இவர்களது வாதம். எனினும் இவ்வாதங்களுக்கு அனைத்துலக அளவில் அறிஞர்கள் மத்தியில் வரவேற்புப் பெறவில்லை.
# சிந்துவெளி நாகரிகம்

## சிந்துவெளி நகைகள்

அரச குடுமப கல்லறையில் கிடைத்த மணிகள் பொறிக்கப்பட்ட தங்கத்திலான கழத்தணி. இது ஊரின் முதல் வம்ச (கிமு 2600-2500) காலத்தில் சிந்துவெளியிலிருந்து ஏற்றுமதி செய்யப்பட்டது.]]  
மெசொப்பொத்தோமியாவின் ஊரின் முதல் வம்சத்தினர் காலத்தில் அழகிய பல வண்ண கல் தங்க நகைகள் சிந்துவெளியிலிருந்து ஏற்றுமதி செய்யப்பட்டது.